Gw mau tau 5) Sebuah Kantin dari Sekolah Agama Menengah Tinggi Sultan Hisamuddin. Jelasin dalam bahasa melayu

Kantin ini merupakan tempat utama pelajar ketika waktu rehat. Kantin ini terletak bersebelahan dewan dan garaj guru. Bilik makan guru dan galeri kokurikulum terletak di sini. Kantin ini telah dinaik taraf pada tahun 2009 atas sumbangan Lembaga Zakat Selangor (LZS) dan pada tahun 2016 kantin ini juga telah dinaik taraf atas sumbangan Kementerian Pelajaran Malaysia (KPM) bagi membina bilik makan guru yang lebih luas dan menggantikan bilik makan guru yang lama.

6) 4 Buah Bangunan Asrama Putera dan Puteri (4 tingkat)

Bangunan asrama terbahagi kepada dua iaitu 2 blok asrama putera (aspura) dan 2 blok asrama puteri (aspuri).

Asrama Putera (Asrama Umar Abdul Aziz)

Nama lain bagi Aspura ialah Asrama Umar Abdul Aziz. Aspura mempunyai 12 dorm dan 8 bilik prep. Setiap dorm boleh menempatkan sehingga 20 orang pelajar. Aspura juga mempunyai sebuah pejabat, sebuah bilik warden lelaki, sebuah bilik ICT, sebuah bilik seminar, sebuah bilik mengaji, sebuah bilik gerkan warden, sebuah bilik mesyuarat MPA, sebuah bilik kesihatan, sebuah koperasi asrama, sebuah bilik tetamu lelaki, sebuah bilik televisyen, sebuah bilik gerakan Majlis Pengawas Asrama (MPA) putera, sebuah bilik dobi dan sebuah bilik ping pong. Selain itu, terdapat 2 gelanggang sepak takraw atau badminton di antara blok A dan blok B asrama putera. Setiap aras mempunyai tandas, bilik mandi, bilik basuh dan bilik ampaian. Ampaian berbumbung terletak di belakang blok A aspura.

Asrama Puteri (Asrama Rabiatul Adawiyah)

Nama lain bagi Aspuri ialah Asrama Rabiatul Adawiyah. Aspuri mempunyai lebih banyak dorm berbanding aspura iaitu 18 dorm dan 5 bilik prep disebabkan pelajar puteri lebih ramai berbanding putera. Setiap dorm boleh menempatkan sehingga 25 orang pelajar. Aspuri mempunyai sebuah bilik warden perempuan, sebuah bilik kolah mandi, sebuah bilik ICT, sebuah bilik tetamu perempuan, sebuah bilik televisyen, sebuah koperasi asrama, sebuah bilik kesihatan dan sebuah bilik dobi. Selain itu, terdapat 2 gelanggang badminton di antara blok C dan blok D asrama puteri. Setiap aras mempunyai tandas, bilik mandi, bilik basuh, dan bilik ampaian. Ampaian berbumbung terletak di belakang blok D aspuri.

7) 2 Buah Dewan Makan Aspura dan Aspuri

Kedua-dua dewan makan ini terletak di antara Aspura dan Aspuri. Dewan makan ini merupakan tempat pelajar asrama menikmati sarapan, makan tengah hari, minum petang, makan malam dan minum malam. Dewan makan aspuri telah dinaik taraf pada tahun 2016 atas sumbangan Kementerian Pelajaran Malaysia (KPM) bagi memuatkan lebih ramai pelajar aspuri dapat menggunakan dewan makan ini pada satu-satu masa.

8) Dataran Sekolah (Dataran Barokah)

Dataran sekolah digunakan sebagai tempat bacaan Al-Quran pada hari Selasa hingga Khamis. Dataran ini juga digunakan sebagai tempat letak kenderaan guru dan kenderaan pelajar. Perhimpunan akan diadakan di dataran sekiranya terdapat sebarang majlis yang menggunakan dewan.